**Д О Г О В О Р**

**ЗА ОБЩЕСТВЕНА ПОРЪЧКА**

Днес 11.11.2014 г. в гр. Търговище, между

**1.** Първо основно училище „Христо Ботев”, адрес: гр. Търговище, ул. ”Иван Вазов” №2,БУЛСТАТ 000866985, представлявано отДимитър Алексиев– директор и Йорданка Дончева – гл. счетоводител, наричано по-нататък за краткост ВЪЗЛОЖИТЕЛ, от една страна

и

**2 „ВАЛИ КОМПЮТЪРС” ООД,** със седалище и адрес на управление гр. Велико Търново, ул.”Самуил” №6, ЕИК 104518906, Идн. номер по ДДС BG104518906, представлявано от Димитър Хинов - управител, наричано по-долу ИЗПЪЛНИТЕЛ, от друга страна,

на основание чл. 101е, ал. 1 от ЗОП, във връзка с възлагане на обществена поръчка с предмет: „Доставка чрез покупка на преносими компютри и мултимедийни проектори за нуждите на І ОУ „Христо Ботев” гр. Търговище по Национална програма „Информационни и комуникационни технологии /ИКТ/ в училище”, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение със своя организация, на своя отговорност и със свои ресурси да достави франко обекта на възложителя преносими компютри и мултимедийни проектори, в съответствие с предложените от него технически параметри, подробно описани в Техническото предложение на изпълнителя- Приложение към договора и неразделна част от същия.

**(2)** Място на изпълнение на поръчката: І ОУ „Христо Ботев”, гр. Търговище, ул. ”Иван Вазов”, № 2.

**ІІ. ЦЕНА И НАЧИН НА ПЛАЩАНЕ**

**Чл. 2. (1)** За изпълнението на настоящия договор ВЪЗЛОЖИТЕЛЯТ заплаща на ИЗПЪЛНИТЕЛЯ цена в размер на 27 212,35 /двадесет и седем хиляди двеста и дванадесет и 0.35/ лв. без ДДС и 32 654.82/ тридесет и две хиляди шестстотин петдесет и четири и 0.82/ лв. с ДДС, съгласноЦеновото предложение на изпълнителя **–** Приложение към договора и неразделна част от същия.

**(2)** Цената по ал. 1 се заплаща, както следва:

т.1 - 18 333 лв. (осемнадесет хиляди триста тридесет и три лева) без ДДС по банков път в български лева след осигуряване на финансови средства от МОМН по НП „ИКТ в училище”;

т.2 - останалата част от сумата по чл.2 (1) е за сметка на делегирания бюджет на І ОУ „Христо Ботев” – гр.Търговище.

(3) Плащането се извършва след представяне на двустранно подписан протокол по чл. 8, ал. 1 и издадена от ИЗПЪЛНИТЕЛЯ оригинална фактура.

**(4)** Във фактурата, която ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по проект НП „ИКТ в училище”.

**(5)** Плащанията по ал. 1 се извършват с платежно нареждане по сметка на ИЗПЪЛНИТЕЛЯ, както следва:

**IBAN:BG28UBBS78221010242913**

**BIC: UBBSBGSF**

**Банка ОББ АД клон В.Търново**

**ІII. СРОК НА ИЗПЪЛНЕНИЕ**

**Чл. 3.** Настоящият договор се сключва за срок от 5 /пет/календарни дни и влиза в сила от датата на подписването му.

**ІV. ГАРАНЦИОННИ СРОКОВЕ**

**Чл. 4. (1)** Гаранционните срокове на техническото оборудване, вкл. ремонт и подмяна на място са 24 (двадесет и четири) месеца.

**(2)** Гаранционните срокове започват да текат от датата на подписване на приемателно-предавателния протокол по чл. 8, ал. 1 от настоящия договор.

**(3)** При установяване на появили се в гаранционния срок дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**(4)** ИЗПЪЛНИТЕЛЯТ се задължава да отстрани за своя сметка появилите се в гаранционния срок дефекти в срок от два работни дни от получаване на писменото уведомление от страна на ВЪЗЛОЖИТЕЛЯ.

**(5)** В случай на неизпълнение на задължението на ИЗПЪЛНИТЕЛЯ по предходната алинея, ВЪЗЛОЖИТЕЛЯТ има право да отстрани дефектите за сметка на ИЗПЪЛНИТЕЛЯ. В този случай ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняване на дефектите в двоен размер, както и претърпените щети и пропуснати ползи от забавеното отстраняване.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1)** ВЪЗЛОЖИТЕЛЯТ има право:

**1.** да иска от ИЗПЪЛНИТЕЛЯ да изпълни предмета на договора без отклонения, качествено и в срок, в съответствие с условията по договора;

**2.** да дава текущи задължителни указания и да проверява изпълнението на договора, като не пречи на оперативната работа на ИЗПЪЛНИТЕЛЯ;

**3.** да получава информация относно подготовката и хода на изпълнение на дейностите по договора;

**4.** да извършва проверки на документите на ИЗПЪЛНИТЕЛЯ, свързани с изпълнението на настоящия договор;

**5.** да получи всички документи или други продукти и материали, изготвени от ИЗПЪЛНИТЕЛЯ в изпълнение на настоящия договор.

**6.** когато ИЗПЪЛНИТЕЛЯТ не спазва изискванията на договора и Техническото си предложение - Приложение към договора и неразделна част от същия, ВЪЗЛОЖИТЕЛЯТ може да откаже приемането на изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже частично или изцяло заплащането на цената по договора;

**(2)** ВЪЗЛОЖИТЕЛЯТ се задължава:

**1.** да оказва необходимото съдействие на ИЗПЪЛНИТЕЛЯ за изпълнението на настоящия договор, да осигури на ИЗПЪЛНИТЕЛЯ информацията и документите, необходими му за качественото извършване на дейностите по чл. 1;

**2.** при поискване от ИЗПЪЛНИТЕЛЯ да съдейства по въпросите, свързани с изпълнението на настоящия договор;

**3.** да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа в тридневен срок от датата на узнаване;

**4.** да приеме извършената работа съгласно условията на настоящия договор и да заплати съответното възнаграждение по реда и условията на чл.2.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 6. (1)** ИЗПЪЛНИТЕЛЯТ има право:

**1.** да иска и да получи от ВЪЗЛОЖИТЕЛЯ съдействие, информация и документи, необходими му за качественото извършване на дейностите по чл. 1;

**2.** да получи уговореното в настоящия договор възнаграждение при условията, посочени в него;

**3**. да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1;

**(2)** ИЗПЪЛНИТЕЛЯТ е длъжен:

**1.** да изпълни предмета на договора качествено, в съответствие с изискванията на ВЪЗЛОЖИТЕЛЯ, в срока и съобразно другите условия, предвидени в договора, както и да изпълнява стриктно дадените от ВЪЗЛОЖИТЕЛЯ текущи задължителни указания по изпълнението на дейностите;

**2.** да не разкрива информация пред трети лица, станала му известна при и по повод изпълнението на задълженията му по този договор;

**3.** да информира текущо ВЪЗЛОЖИТЕЛЯ за хода на изпълнението на договора;

**4.** да подържа точно и систематизирано деловодство, счетоводство и отчетност във връзка с извършваните дейности по чл. 1;

**5.** да положи необходимата грижа за качествено извършване на дейностите по договора, като се стреми те да бъдат извършени по най-високите стандарти на професионална компетентност, етичност и почтеност;

**6.** да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с доставката и монтажа, за извършване на проверки и изготвяне на копия, за времето на изпълнение на договора и след това;

**7.** да действа лоялно и безпристрастно като доверен съветник на ВЪЗЛОЖИТЕЛЯ в съответствие с правилата на професионалната етика на професията, към която принадлежи и с необходимата дискретност. ИЗПЪЛНИТЕЛЯТ е длъжен да се въздържа от публични изявления относно характера на проекта и дейността, която извършва, ако не е изрично упълномощен от ВЪЗЛОЖИТЕЛЯ, както и от дейности, които влизат в противоречие със задълженията му по настоящия договор. ИЗПЪЛНИТЕЛЯТ не може да обвързва ВЪЗЛОЖИТЕЛЯ по какъвто и да е начин без предварително изрично съгласие от негова страна и е длъжен, когато това е необходимо, да декларира ясно това свое задължение пред трети страни;

**8.** след изпълнението на договора да предаде на ВЪЗЛОЖИТЕЛЯ всички материали и документи, които са придобити, съставени или изготвени от него във връзка с дейностите в изпълнение на договора. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора без изричното писмено съгласие на ВЪЗЛОЖИТЕЛЯ;

**9.** да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

**VІІ. НЕПРЕДВИДЕНИ ОБСТОЯТЕЛСТВА**

**Чл. 7. (1)** Страните не отговарят една спрямо друга за неизпълнение или неточно изпълнение на свое задължение, в резултат на настъпили непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвидените обстоятелства.

**(3)** По смисъла на този договор, непредвидени обстоятелства са обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия.

**(4)** Не са налице непредвидени обстоятелства, ако събитието е настъпило в резултат на неположена грижа от някоя от страните или ако при полагане на дължимата грижа, те са могли да бъдат преодолени.

**(5)** Страната, изпълнението на чието задължение е възпрепятствано от непредвидените обстоятелства, е длъжна в тридневен срок писмено да уведоми другата страна за настъпването им, съответно - за преустановяване въздействието на непредвидените обстоятелства.

**(6)** Страната, изпълнението на чието задължение е възпрепятствано от непредвидени обстоятелства, не може да се позовава на тях, ако не е изпълнила задължението си по ал. 5.

**VІІІ. ПРИЕМАНЕ**

**Чл.8.(1)** Приемането на извършената работа се осъществява чрез окончателен двустранно подписан приемателно-предавателен протокол от упълномощени от ВЪЗЛОЖИТЕЛЯ и ИЗПЪЛНИТЕЛЯ лица, който заедно с издадената фактура е основание за извършване на плащане, съобразно условията на чл.2 от договора.

**(2)** За установяване неспазване на изискванията по Техническото предложение на изпълнителя- Приложение към договора и неразделна част от същия и при недостатъци се съставя приемателно-предавателен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ, в който се определя срока за отстраняването им.

**(3)** Констатираните по реда на предходната алинея отклонения и недостатъци се отстраняват от ИЗПЪЛНИТЕЛЯ за негова сметка. В случай, че недостатъците не могат да бъдат отстранени своевременно, ВЪЗЛОЖИТЕЛЯТ може да откаже да приеме изцяло или частично изпълнението, съответно да откаже да заплати частично или изцяло цената по договора за него.

**ІХ. ПРЕКРАТЯВАНЕ НА ДОГОВОРА**

**Чл. 9. (1)** Настоящият договор се прекратява в следните случаи:

**1.** С неговото изпълнение;

**2.** По взаимно съгласие между страните, изразено в писмена форма, като страните не си дължат неустойки, но ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети до прекратяването дейности;

**3.** Едностранно от ВЪЗЛОЖИТЕЛЯ с 10-дневно писмено предизвестие – при неизпълнение от страна на ИЗПЪЛНИТЕЛЯ на задълженията му по договора и предложените от него технически параметри;

**4.** Договорът може да бъде прекратен и когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**Х. САНКЦИИ**

**Чл. 10. (1)** При неизпълнение на задължение по настоящия договор, неизправната страна дължи на другата обезщетение за причинени вреди при условията на действащото българско законодателство.

**(2)** При забавено изпълнение на дейностите, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5% на ден от договорената цена по договора, но не повече от 10% от нейния размер.

**(3)** В случай, че ИЗПЪЛНИТЕЛЯТ преустанови виновно изпълнението на възложената работа, същият дължи неустойка в размер на 10 % от стойността на останалата неизпълнена работа.

**(4)** Ако дейностите по настоящия договор не отговарят изцяло на изискванията на ВЪЗЛОЖИТЕЛЯ, или са изпълнени толкова лошо, или съдържат съществени недостатъци, които не могат да бъдат поправени, ВЪЗЛОЖИТЕЛЯТ има право да откаже частично или изцяло заплащането на цената по договора.

**XІ. ЗАКЛЮЧИТЕЛНИ РАЗПОРЕДБИ**

**Чл. 11. (1**) Кореспонденцията по този договор се осъществява в писмена форма. При промяна на посочените данни, всяка от страните е длъжна да уведоми другата в тридневен срок от настъпване на промяната.

**(2**) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**(3)** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие чрез преговори, а при непостигане на такова - спорът се отнася за решаване пред компетентния съд на територията на Република България по реда на действащото българско законодателство.

**(4**) За неуредените в настоящият договор въпроси се прилагат разпоредбите на действащото българско законодателство.

**(5**) Настоящият договор се подписа в 4 еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ**.**

**(6)** Неразделна част от настоящия договор представляват Техническото и Ценовото предложение на изпълнителя- Приложения към договора.

**Лице за контакт от страна на ВЪЗЛОЖИТЕЛЯ**: Наталия Кимовна Жечева - помощник директор по АСД, тел. 0601/ 62176

**Лице за контакт от страна на ИЗПЪЛНИТЕЛЯ**: Димитър Иванов Хинов - управител, тел. 062600677

**ВЪЗЛОЖИТЕЛ: ИЗПЪЛНИТЕЛ:**

**І ОУ”ХРИСТО БОТЕВ” „ВАЛИ КОМПЮТЪРС” ООД**

**гр. Търговище гр. Велико Търново**

**ДИМИТЪР АЛЕКСИЕВ........... ДИМИТЪР ХИНОВ.................**

***Директор /п/ Управител /п/***

**ЙОРДАНКА ДОНЧЕВА..............**

***Счетоводител /п/***